b'\n_START_ARTICLE_\nAlice Liddell\n_START_SECTION_\nBiografia\n_START_PARAGRAPH_\nAlice Liddell fou la quarta filla d\'Henry Liddell, deg\xc3\xa0 de Christ Church, Oxford, i Lorina Hanna Liddell._NEWLINE_En el moment del seu naixement, el pare de Liddell era el director de la Westminster School, per\xc3\xb2 poc despr\xc3\xa9s fou escollit deg\xc3\xa0. La familia Liddell es va traslladar a Oxford en 1856. Poc despr\xc3\xa9s d\'aquesta mudan\xc3\xa7a, Alice va con\xc3\xa8ixer a Charles Lutwidge Dodgson, m\xc3\xa9s conegut pel seu pseud\xc3\xb2nim literari: Lewis Carroll, professor en la Christ Church, el qual es va trobar amb la fam\xc3\xadlia mentre fotografiava la catedral el 25 d\'abril de 1856. Es va convertir en un amic proper de la fam\xc3\xadlia Liddell en els anys seg\xc3\xbcents. Dodgson i Alice Liddell es van con\xc3\xa8ixer quan la nena no havia complert encara els quatre anys._NEWLINE_Alice tenia una relaci\xc3\xb3 m\xc3\xa9s propera amb la seva germana gran Lorina i amb la petita Edith. Les tres van posar en nombroses ocasions per a ser fotografiades per Dodgson, gran aficionat a la fotografia, i solien anar amb ell d\'excursi\xc3\xb3 pels voltants d\'Oxford. Durant una d\'aquestes excursions, Dodgson, a petici\xc3\xb3 d\'Alice, va inventar una primera versi\xc3\xb3 del que despr\xc3\xa9s es convertiria en el c\xc3\xa8lebre llibre Les aventures d\'Al\xc3\xadcia al Pa\xc3\xads de les Meravelles, i posteriorment va escriure el conte per regalar-lo a Alice en el Nadal de 1863. Posteriorment les relacions entre Dodgson i els Liddell es van refredar, reduint-se a trobades espor\xc3\xa0diques i a correspond\xc3\xa8ncia._NEWLINE_Una hist\xc3\xb2ria diu que en la seva joventut es va convertir en l\xe2\x80\x99inter\xc3\xa8s rom\xc3\xa0ntic del Pr\xc3\xadncep Leopold, el fill petit de la Reina Vict\xc3\xb2ria, durant els quatre anys que va passar a Christ Church, per\xc3\xb2 l\'evid\xc3\xa8ncia d\'aix\xc3\xb2 \xc3\xa9s escassa._NEWLINE_Alice Liddell es va casar amb Reginald Hargreaves, jugador de cricket, el 15 de setembre de 1880, a l\'edat de 28 anys a l\'Abadia de Westminster. Van tenir tres fills: Alan Knyveton Hargreaves i Leopold Reginald "Rex" Hargreaves (tots dos van morir en temps de la Primera Guerra Mundial); i Caryl Liddell Hargreaves, qui va sobreviure. Liddell va negar que el nom \'Caryl\' estigu\xc3\xa9s associat d\'alguna manera amb el pseud\xc3\xb2nim de Charles Dodgson._NEWLINE_Despr\xc3\xa9s de la mort del seu marit en 1926, el cost de mantenir la seva llar a Cuffnells, Hampshire, va ser tal que va considerar necessari vendre la seva pr\xc3\xb2pia c\xc3\xb2pia d\xe2\x80\x99 Al\xc3\xadcia al Pa\xc3\xads de les Meravelles. El manuscrit va arribar a tenir un valor de \xc2\xa315.400, gaireb\xc3\xa9 quatre vegades el preu de reserva atorgada per la casa de subhastes de Sotheby \'s. M\xc3\xa9s tard es va convertir en possessi\xc3\xb3 d\'Eldridge R. Johnson i es va exposar a la Universitat de Col\xc3\xbambia en el centenari del naixement de Carroll. Alice hi va ser present, a l\'edat de 80 anys._NEWLINE_Durant la major part de la seva vida, Alice va viure a Lyndhurst i als voltants de New Forest. Despr\xc3\xa9s de la seva mort el 1934, va ser cremada en el Crematori de Golders Green i les seves cendres van ser enterrades al cementiri de l\'esgl\xc3\xa9sia St Michael and All Angels, Lyndhurst.\n_START_SECTION_\nOrigen de l\'obra (Al\xc3\xadcia al Pa\xc3\xads de les Meravelles)\n_START_PARAGRAPH_\nEl 4 de juliol de 1862, en un viatge en barca pel T\xc3\xa0mesi, d\'Oxford a Godstow, per a una festa campestre, Alice, que tenia deu anys, va demanar a Charles Dodgson que les expliqu\xc3\xa9s una hist\xc3\xb2ria a ella i a les seves germanes (Edith, de vuit anys, i Lorina, de 13). Mentre el reverend Robinson Duckworth remava, Dodgson narrava a les nenes les fant\xc3\xa0stiques aventures d\'una nena anomenada Alice (Al\xc3\xadcia), que acabava caient pel cau d\'un conill. Fascinada per la hist\xc3\xb2ria Alice va demanar a Dodgson que es l\'escriv\xc3\xads. Aquest \xc2\xa0va prometre fer-ho, tasca que li va portar temps. Finalment li presenta el manuscrit de Les aventures d\'Al\xc3\xadcia sota terra al novembre de 1864._NEWLINE_Posteriorment, a la primavera de 1863, Dodgson lliurar\xc3\xa0 el manuscrit a George MacDonald, un amic, qui ofereix el conte als seus propis fills per a llegir-lo; a els nens els hi va encantar, fet que anima a Dodgson per buscar a un editor. Al\xc3\xadcia al Pa\xc3\xads de les Meravelles, amb les il\xc2\xb7lustracions de John Tenniel, s\'acaba publicant el 1865, obra signada sota el pseud\xc3\xb2nim de Lewis Carroll. En 1886 es publica el manuscrit original que Dodgson li havia regalat a Liddell (un facs\xc3\xadmil).\n_START_SECTION_\nRelaci\xc3\xb3 amb Lewis Carroll\n_START_PARAGRAPH_\nLa relaci\xc3\xb3 entre Alice Liddell i Dodgson ha estat font de molta controv\xc3\xa8rsia. Dodgson va con\xc3\xa8ixer la fam\xc3\xadlia Liddell el 1855; primer es va fer amic d\xe2\x80\x99en Harry, el germ\xc3\xa0 gran, i despr\xc3\xa9s va portar en Harry i l\'Ina en diverses passejades en barca pel voltant d\'Oxford. M\xc3\xa9s tard, quan Harry va anar a l\'escola, Alice i la seva germana menor Edith es van unir a les excursions. _NEWLINE_Un fet curi\xc3\xb3s \xc3\xa9s que falten els diaris de Dodgson del 18 d\'abril de 1858 al 8 de maig de 1862. Aix\xc3\xb2 \xc3\xa9s perqu\xc3\xa8 la relaci\xc3\xb3 entre els Liddell i Dodgson es va trencar en 1863. Es parla de pagines del seu diari arrencades. Falta informaci\xc3\xb3, per\xc3\xb2 tot apunta, segons especulacions com les del bi\xc3\xb2graf Morton N. Cohen, que Dodgson va voler casar-se amb Alice, d\'11 anys, i per aix\xc3\xb2 potser aquesta fou la causa de la ruptura de tota relaci\xc3\xb3 entre la fam\xc3\xadlia i l\xe2\x80\x99autor.\n_START_SECTION_\nComparaci\xc3\xb3 amb l\'Al\xc3\xadcia fict\xc3\xadcia\n_START_PARAGRAPH_\nLa idea de que Alice Liddell tingui realment una relaci\xc3\xb3 directa amb el personatge fictici d\'Al\xc3\xadcia al Pa\xc3\xads de les Meravelles es controvertida. Durant molt de temps es va suposar que l\'Al\xc3\xadcia del conte estava inspirada en Liddell, tanmateix les investigacions recents contradiuen aquesta suposici\xc3\xb3. El mateix Dodgson va afirmar que la seva Al\xc3\xadcia era totalment imagin\xc3\xa0ria i no es basava en cap nena real. _NEWLINE_La gran difer\xc3\xa8ncia entre Alice Liddell i la nena del conte es pot apreciar a trav\xc3\xa9s de la comparaci\xc3\xb3 entre les fotografies que Dodgson va fer d\xe2\x80\x99Alice i les il\xc2\xb7lustracions de John Tenniel, del qual diuen que es va inspirar en Mary Hilton Badcock, una altra nena, amiga de Dodgson, que tamb\xc3\xa9 posava per a ell._NEWLINE_Hi ha almenys tres refer\xc3\xa8ncies directes a Liddell en els dos llibres. Primer, esmenta el 4 de maig (l\'aniversari de Liddell) i el 4 de novembre (el seu "mitj\xc3\xa0 aniversari"), i en A trav\xc3\xa9s de l\xe2\x80\x99espill la fict\xc3\xadcia Al\xc3\xadcia declara que la seva edat \xc3\xa9s de "set i mig exactament", igual que Liddell en aquesta data. En segon lloc, els llibres els va dedicar "a Alice Pleasance Liddell\xe2\x80\x9d. Tercer, hi ha un poema acr\xc3\xb2stic al final d\xe2\x80\x99A trav\xc3\xa9s de l\xe2\x80\x99espill. La lectura cap avall d\xe2\x80\x99aquest, prenent la primera lletra de cada l\xc3\xadnia, explica el nom complet de Liddell.\n_START_SECTION_\n\xc3\x89s Al\xc3\xadcia al Pa\xc3\xads de les Meravelles feminista?\n_START_PARAGRAPH_\nDes de sempre, les relacions entre els nens i els adults es presenta en desequilibri, ja que sempre s\xe2\x80\x99ha ent\xc3\xa8s el paper dels adults com aquells que han de cuidar dels menors. Aquesta mateixa relaci\xc3\xb3 \xc3\xa9s la que es presenta entre els homes i les dones en l\xe2\x80\x99\xc3\xa8poca victoriana (\xc3\xa8poca en qu\xc3\xa8 es contextualitza Al\xc3\xadcia), ja que les dones eren tractades com a menors d\xe2\x80\x99edat davant la llei. La imatge de la dona en l\xe2\x80\x99\xc3\xa8poca es basa en l\xe2\x80\x99estereotip de la dona feble sotmesa al pare o respectivament al marit._NEWLINE_Dodgson crea una historia sobre una dona, una nena, i les seves aventures, il\xc2\xb7lustrant un paradigma literari poc ortodox per al seu temps. Doblega les regles de la literatura infantil al situar com a protagonista una nena que soluciona els seus problemes per si mateixa, sense ni tan sols pensar en la possibilitat de demanar ajuda a un adult o a cap heroi mascul\xc3\xad. Posiciona a Al\xc3\xadcia dins d\xe2\x80\x99un mon d\xe2\x80\x99aventures, g\xc3\xa8nere que generalment es protagonitzat per homes, per aquesta ra\xc3\xb3 Al\xc3\xadcia es considera un personatge molt innovador._NEWLINE_No es pot confirmar que Al\xc3\xadcia al Pa\xc3\xads de les Meravelles sigui un personatge feminista, per\xc3\xb2 s\'han fet diversos estudis sobre el tema que al\xc2\xb7leguen que hi ha alguns signes feministes en la obra, sovint enfocats cap a q\xc3\xbcestions socials de l\xe2\x80\x99\xc3\xa8poca: Al\xc3\xadcia s\xe2\x80\x99al\xc3\xa7a com un personatge femen\xc3\xad que surt dels estereotips de la dona victoriana._NEWLINE_Tamb\xc3\xa9 es destaquen teories sobre l\xe2\x80\x99apoderament de les dones en Al\xc3\xadcia a trav\xc3\xa9s de l\xe2\x80\x99espill, degut al important paper que prenen aquestes dins del m\xc3\xb3n del mirall: la Reina Blanca y la Reina Vermella, ambdues reines i independents controlen el joc d\xe2\x80\x99escacs que es porta a terme, i per descomptat son les peces m\xc3\xa9s important i m\xc3\xa9s fortes en el joc. Al\xc3\xadcia esdevindr\xc3\xa0 reina tamb\xc3\xa9, situant-la al mateix nivell que les altres dins d\xe2\x80\x99aquest mon al rev\xc3\xa9s, un mon perfecte crear a trav\xc3\xa9s de una visi\xc3\xb3 oposada del m\xc3\xb3n al que anomenem real: una visi\xc3\xb3 oposada que implica un canvi de rols en la societat, canvi que queda reflectit en el joc d\xe2\x80\x99escacs._NEWLINE_Altres teories asseguren que Al\xc3\xadcia al Pa\xc3\xads de les Meravelles es un conte anti-feminista. Aquestes es basen en el context social de l\xe2\x80\x99\xc3\xa8poca i tamb\xc3\xa9 en la psicologia del autor. Segons aix\xc3\xb2, Dodgson distingiria entre les nenes i les dones adultes, revelant una actitud mis\xc3\xb2gina cap a les dones adultes i les convencions del alliberament de la dona i mostrant certa nost\xc3\xa0lgia al voltant de la p\xc3\xa8rdua de la innoc\xc3\xa8ncia de la infantesa que queda corrupta a l\xe2\x80\x99edat adulta. El personatge d\'Al\xc3\xadcia tamb\xc3\xa9 mostraria certes ideologies conformistes i una mentalitat opressora pr\xc3\xb2pia de l\xe2\x80\x99\xc3\xa8poca victoriana, \xc3\xa9s a dir, Al\xc3\xadcia quedaria representada com una dona educada pel sistema opressiu.'